Ehdotus neuvoston direktiiviksi siviilikäytössä olevien ääntä hitaammin lentävien suihkukoneiden typen oksidien päästöjen rajoittamisesta /* KOM/97/0629 lopull. - SYN 97/0349 */



Virallinen lehti nro C 108 , 07/04/1998 s. 0014



Ehdotus neuvoston direktiiviksi siviilikäytössä olevien ääntä hitaammin lentävien suihkukoneiden typen oksidien päästöjen rajoittamisesta (98/C 108/04) KOM(97) 629 lopull. - 97/0349 (SYN) (Komission esittämä 22 päivänä tammikuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 84 artiklan 2 kohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, toimii yhdessä Euroopan parlamentin kanssa perustamissopimuksen 189 c artiklassa määrättyä menettelyä noudattaen, sekä katsoo, että neuvoston hyväksymässä komission tiedonannossa Euroopan ilma-alusteollisuus: ensimmäinen arviointi ja mahdolliset yhteisön toimenpiteet (1) osoitetaan selvästi tarve ratkaista ympäristöongelmat, jotka rajoittavat ilmailuteollisuuden kasvua tulevaisuudessa, komission tiedonannossa Vihreä kirja liikenteen vaikutuksesta ympäristöön: yhteisön strategia "kestävää liikkuvuutta" varten (2) korostetaan kasvavaa huolta typen oksidien (NOx) päästöistä suurissa korkeuksissa, ja komission tiedonannossa Yhteisen liikennepolitiikan kehittämisen tulevaisuus: maailmanlaajuinen lähestymistapa yhteisön kestävän kehityksen puitejärjestelmän rakentamiseen (3) ilmaistaan selvästi tarve asettaa asteittain tiukkenevia standardeja eri liikennealojen kaasupäästöille, ja sen toimintaohjelmassa on erityisesti entistä tiukemmat NOx-päästöstandardit lentokoneille, päästöstandardien soveltaminen siviilikäytössä oleviin ääntä hitaampiin suihkukoneisiin vaikuttaa huomattavasti lentoliikennepalvelujen tarjoamiseen erityisesti silloin, kun näillä standardeilla rajoitetaan lentokonetyyppejä, joita lentoyhtiöt voivat käyttää, ja kannustetaan sijoittamaan uusimpiin ja vähiten saastuttaviin saatavilla oleviin lentokoneisiin, Euroopan yhteisöjen yhteisöjen ympäristöön ja kestävään kehitykseen liittyvää politiikkaa ja toimintaa koskevassa ohjelmassa "kohti kestävää kehitystä" (4) osoitetaan selvästi ilman pilaantumisongelman tärkeys ja erityisesti tarve toteuttaa toimia ilmakehän suojelemiseksi, ilma-alusten troposfäärin yläosassa aiheuttamat NOx-päästöt vaikuttavat otsonin muodostumiseen, ja ylemmässä troposfäärissä oleva otsoni lisää osaltaan kasvihuoneilmiötä; tutkimustyöllä pyritään edelleen ilmaisemaan määrällisesti ja kuvaamaan täsmällisemmin lentokoneiden NOx-päästöjen vaikutusta stratosfäärissä olevaan otsoniin ja ilmastoon, ilmaliikenteen on ennustettu kaksinkertaistuvan vuoteen 2010 mennessä, ja ilman tiukempaa valvontaa NOx-päästöt lisääntyvät vastaavasti, useimmissa nykyaikaisissa lentokoneiden moottoreissa voidaan jo nyt saavuttaa huomattavia NOx-päästöjen parannuksia, ennalta varautumisen periaate edellyttää, että lentokoneiden NOx-päästöjen vaikutuksia koskevia tieteellisiä lisätietoja odotettaessa näiden päästöjen lisääntymisnopeutta olisi vähennettävä ottamalla käyttöön standardeja, jotka ovat johdonmukaisia uusien teknologioiden suorituskyvyn kanssa aiheuttamatta ylenmääräisiä kuluja, kansainvälinen siviili-ilmailujärjestö (ICAO) muutti marraskuussa 1993 siviililentokoneiden kaasupäästöihin sovellettavaa standardiaan, joka sisältyy kansainvälisen siviili-ilmailun yleissopimuksen (toinen painos, heinäkuu 1993) liitteessä 16 olevaan II niteen III osan 2 lukuun, lisäämällä siihen 20 prosentin vähennyksen NOx-päästöjen määrättyyn tasoon; tässä vähennyksessä ei oteta huomioon ennustettua liikenteen kasvua eikä teknisiä mahdollisuuksia, ICAO:n ilmailun ympäristönsuojelukomitea joulukuussa 1995 pitämässään kolmannessa kokouksessa (CAEP/3) suositteli käytettävissä olevan tieteellisen ja teknisen tiedon perusteella NOx-päästöstandardin tiukentamista edelleen 16 prosentilla, jotta ympäristöä voitaisiin suojella riittävästi ilmailuliikenteen lisääntyessä, ja kansainvälisten toimien puuttuessa yhteisön on aiheellista ja perusteltua ottaa käyttöön toimenpiteitä NOx-päästöjen vähentämiseksi yhdenmukaisesti CAEP/3:n suositusten kanssa, siinä määrin kuin nämä toimenpiteet eivät aiheuta tarpeettomia esteitä kansainväliselle kaupalle; tämän vuoksi yhteisössä olisi otettava käyttöön tiukemmat päästöstandardit rekisteröintikiellolla, joka ei vaikuta kolmansiin maihin sijoittautuneisiin lentoyhtiöihin, ON ANTANUT TÄMÄN DIREKTIIVIN: 1 artikla Tämän direktiivin tarkoitus on antaa säännöt tiettyjen siviilikäytössä olevien ääntä hitaammin lentävien suihkukoneiden tulevan rekisteröinnin rajoittamiseksi jäsenvaltioissa typen oksidien (NOx) kokonaispäästöjen vähentämiseksi. 2 artikla Jäsenvaltioiden on varmistettava, että siviilikäytössä olevia ääntä hitaammin lentäviä suihkukoneita, joiden moottorin tyypin tai ensimmäisen yksittäisen tuotantomallin valmistuspäivä on 31 päivän joulukuuta 1999 jälkeen tai joiden moottorin valmistuspäivä on 31 päivän joulukuuta 2007 jälkeen, ei kirjata niiden rekisteriin, elleivät moottorit ole sellaisia, että niiden NOx-päästöt eivät ylitä määriteltyä säädettyä tasoa, joka on mitattu ja laskettu kansainvälisen siviili-ilmailun yleissopimuksen (toinen painos, heinäkuu 1993) liitteessä 16 olevan II niteen III osan 2 luvun menettelyjen mukaisesti. 3 artikla Komissio antaa viimeistään neljän vuoden kuluttua tämän direktiivin täytäntöönpanosta neuvostolle kertomuksen nykyisin käynnissä olevien tutkimusten tuloksista ja arviosta lentokoneiden NOx-päästöjen kehityksestä. 4 artikla 1. Jäsenvaltioiden on annettava ja julkaistava tämän direktiivin noudattamisen edellyttämät säännökset ennen 30 päivää kesäkuuta 1999. Niiden on ilmoitettava tästä komissiolle viipymättä. Jäsenvaltioiden on sovellettava näitä säännöksiä 31 päivästä joulukuuta 1999. Näissä jäsenvaltioiden antamissa säännöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 5 artikla Jäsenvaltioiden on säädettävä seuraamusjärjestelmästä, jota sovelletaan tämän direktiivin täytäntöönpanemiseksi annettujen kansallisten säännösten rikkomiseen, ja toteutettava seuraamusten täytäntöönpanon varmistamiseksi kaikki tarvittavat toimenpiteet. Säädettyjen seuraamusten on oltava tehokkaita, suhteutettuja ja varoittavia. Jäsenvaltioiden on ilmoitettava nämä säännökset komissiolle viimeistään 4 artiklassa tarkoitettuna päivänä ja kaikki niiden muutokset mahdollisimman pian. 6 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 7 artikla Tämä direktiivi on osoitettu kaikille jäsenvaltioille. (1) KOM(92) 164 lopullinen, 29.4.1992. (2) KOM(92) 46 lopullinen, 20.2.1992. (3) KOM(92) 494 lopullinen, 2.12.1992. (4) EYVL C 138, 17.5.1993, s. 5. LIITE Kaavat 2 artiklassa tarkoitettujen säädettyjen tasojen määrittämiseksi 1. Moottorit, joiden suurin sallittu työntövoima on suurempi kuin 89,0 kN: >NUM>Dp/ >DEN>F00 = 19 + 1,6 ð00 2. Moottorit, joiden suurin sallittu työntövoima on suurempi kuin 26,7 kN mutta enintään 89,0 kN: >NUM>Dp/ >DEN>F00 = 37,572 + 1,6 ð00 - 0,2087 F00 >TAULUKON PAIKKA> Mainitut symbolit määritellään kansainvälisen siviili-ilmailun yleissopimuksen (toinen painos, heinäkuu 1993) liitteessä 16 olevan II niteen I osan 1 luvussa.